PATVIRTINTA:

 Seirijų A.Žmuidzinavičiaus gimnazijos direktoriaus

 2012 m. rugpjūčio 31 d.

Įsakymu Nr. V-196

**SEIRIJŲ A.ŽMUIDZINAVIČIAUS GIMNAZIJOS NAUDOJIMOSI**

**KOMPIUTERINE TECHNIKA GIMNAZIJOS SKAITYKLOJE TAISYKLĖS**

**I. Bendrosios nuostatos**

1.1 Lazdijų r. sav. Seirijų A.Žmuidzinavičiaus gimnazijos bibliotekos (toliau – Bibliotekos) naudojimosi kompiuteriais ir internetu taisyklės (toliau – Taisyklės) nustato naudojimosi šiomis paslaugomis tvarką, vartotojų teises ir atsakomybę.

1.2 Bibliotekos kompiuteriai yra gimnazijos turtas, kuriuo gali nemokamai naudotis visi gimnazijos darbuotojai ir mokiniai nuo 5 klasės, mokantys dirbti kompiuteriu ir susipažinę su šiomis taisyklėmis.Pradinių klasių mokiniai kompiuteriais naudotis gali tik su mokytojų rekomendacija.

1.3 Skaityklos kompiuteriai yra skirti mokymo ir mokymosi tikslams, saviugdai, savišvietai.

**II. Naudojimosi skaityklos kompiuteriais tvarka**

2.1 Prie vieno kompiuterio gali dirbti tik vienas vartotojas, išskyrus pamokas.

2.2 Kompiuteriu dirbama vieną valandą, o esant reikalui laikas gali būti pratęsiamas. Jei eilės prie kompiuterių nėra, vartotojas gali naudotis kompiuteriu ar internetu ilgiau.

2.3 Darbui prie kompiuterių galima užsiregistruoti iš anksto.

2.4 Visi bibliotekos vartotojai turi laikytis tylos, tvarkos ir darbo saugos reikalavimų.

2.5 Darbui prie kompiuterių pirmumo teisę turi:

 mokytojai, norintys vesti pamoką ar neformalaus ugdymo užsiėmimus,

 mokiniai su mokytojo rekomendacija,

 mokiniai, rašantys referatus, atliekantys projektus ir pan.

2.6 Visos iškilusios darbo su kompiuteriais problemos sprendžiamos su bibliotekos darbuotoju.

2.7 Baigęs darbą, lankytojas turi uždaryti aktyvias programas, bet kompiuterio neišjungti.

**III. Dirbant skaityklos kompiuteriais draudžiama:**

3.1 žaisti kompiuterinius žaidimus, žiūrėti, kaupti, platinti smurtinę ir pornografinę medžiagą;

3.2 parsisiųsdinti ir įdiegti bei ištrinti įvairias programas;

3.3 keisti parametrus ir darbo aplinką,savavališkai junginėti kompiuterius;

3.4 gadinti kompiuterių programinę ir mechaninę įrangą;

3.5 gerti,valgyti maisto produktus;

3.5 kitais būdais pažeidinėti saugumą, privatumą, tvarką ir kitų vartotojų teises.

**IV. Vartotojų atsakomybė**

4.1 Vartotojui, nusižengusiam naudojimosi kompiuteriais ir internetu taisyklėms, darbuotojas gali tam tikram arba visam laikui uždrausti toliau naudotis kompiuteriu.

4.2 Už sugadintą kompiuterinę įrangą taikoma materialinė atsakomybė gimnazijos sutartyje numatyta tvarka.